- Der er skyderi ved skolen. - Er nogen kommet til skade?
- En mand er såret. Kom hurtigt. - Ved du, om han trækker vejret?
- Trækker han vejret? - Hvilken skole sagde du?
Östra Skolan.
Fem skud hørte vi. Han bløder som bare fanden.
- Kan du se, hvorfra han bløder? - Ud af munden, kan jeg se.
- Læg ham på ryggen. - På ryggen. Han trækker vejret.
Det er rigtig vigtigt at have styr på åndedrættet, så det fortsætter.
- Trækker han vejret? Ikke længere. - Laver I hjertemassage?
- Ja. - Han trækker ikke vejret længere?
Den 14. maj 2017 fik politiet et alarmopkald om en skudt mand -
- ved Östra Skolan i Katrineholm.
Klokken var cirka 20:15.
Nogen ringede til alarmcentralen. Der blev sendt patruljer derud.
Som sædvanligt spærrede man af -
og kontaktede personer i nærheden, altså søgte vidner.
Det var på en åben plads -
neden for en skolebygning, at han blev skudt.
Der var vidner. Ikke folk, som så skyderiet, men hørte det.
Jeg lå på sofaen og hørte pludselig noget -
der lød som fem skud lige efter hinanden.
De patronhylstre, man fandt på stedet, lå ret samlet.
Det tydede på, at skytten stod på ét sted, da skuddene blev affyret.
Nogen havde affyret syv skud, og seks af dem ramte.
Det var tydeligvis mord.
Det var lige rundt om hjørnet bag mit hus.
Rigtig ubehageligt, at et menneske faktisk omkom. Rigtig tragisk.
Jeg så manden løbe væk mod vest.
- Så han er der ikke mere? - Nej.
Kan du give et signalement af gerningsmanden?
Yngre, tennissko, mørke Adidas med tre hvide striber.
Blåt tøj, så det ud som.
Den indledende jagt på gerningsmanden -
var at sende hundepatruljer ud for at følge sporet.
Her blev Filip skudt. Her et sted stod lygtepælen -
som vidner så personen gribe fat i -
og gik rundt om for at undgå at falde omkuld.
Han løb væk her. Strækningen er omkring 25 meter.
Hunden fik færten og fulgte sporet.
Sporet førte først på cykelstien og fortovet og over gærdet.
Her stoppede sporet. Der mistede hunden færten.
Ved 20-tiden i går kom et opkald til alarmcentralen -
om skyderi ved Östra Skolan i Katrineholm -
- og at man så en mand på jorden.
Forbipasserende havde prøvet at genoplive manden.
Nogen havde også set en person løbe fra stedet i ukendt retning.
En flygtende mand var blevet set. Han bar mørkt tøj.
Vi havde ingen teorier. Vi vidste ikke, hvorfor det her var sket.
Vi begyndte helt fra bunden.
Det var en henrettelse, for der blev skudt så mange skud på ét mål.
Den afdøde mand var den 35-årige småbørnsfader Filip Viking.
Hans forældre boede kun få hundrede meter fra gerningsstedet.
Vi sad på første sal. Klokken var vist 22.
Det ringede på døren, hvilket var mærkeligt kl. 22.
Jeg kiggede ud ad vinduet for at se, hvem det var.
Der stod to politibetjente. De viste mig legitimation.
De bad om at komme ind, og jeg spurgte, hvad der var sket.
Jeg tænkte, at der var sket Filip noget, at han var endt i ballade.
Jeg tror, at den anden betjent sagde, at han var blevet skudt.
Jeg spurgte igen. Så sagde den kvindelige betjent: "Filip er død."
Så sank man jo lige gennem gulvet.
Filip var positiv og humoristisk. Han så humor i alt.
Flink og ofte for flink. Lidt godtroende.
Han syntes godt om alle, også om dem, man ikke burde syntes godt om.
Han nød at være sammen med os og lave mad til os.
Han ringede hjem til en af os næsten hver dag.
Han havde faktisk ikke noget at sige. Det lød sådan her: "Hvad laver I?"
Han havde nok behov for det.
Filip Viking var far til tre børn.
Han var en vellidt bror til sine brødre.
Og han var en god søn for sin familie.
Han havde for nylig mødt en pige, der boede uden for Katrineholm.
Hun havde også et barn. Han virkede som en rar person.
Vi kiggede på trusselsbilleder, om noget kunne have truet ham.
Vi fandt noget om noget arbejdsrelateret i Trollhättan.
Han ikke havde fået løn, men intet var noget stort.
Der kom oplysninger frem om, at Filip havde fortalt -
for pårørende og kammerater, at han var bange for en person -
som afsonede en fængselsstraf på Karsuddens sygehus.
Han var bange for, at den person blev løsladt.
Der kom frem i efterforskningen, da vi talte med Filips nye kæreste -
at hendes eks sad på Karsudden. Han var meget jaloux.
Ekskæresten afsonede en fængselsstraf -
for grov afpresning og grov våbenkriminalitet.
Han havde haft det dårligt psykisk i fængslet og var blevet flyttet -
til en bevogtet afdeling på Karsuddens sygehus.
Kæresten blev separeret fra ham, før han røg i fængsel.
Hun fortalte politiet, hvordan separationen gik til.
Ekskæresten havde købt et hus, meget tæt på hende -
så han kunne overvåge hende hele tiden.
Hvad hun lavede og ikke gjorde. Han opsatte kameraer og filmede hende.
Han var trængt ind i hendes hus. Hun havde politianmeldt det.
Man kunne tro, at han også var en trussel mod Filip.
Filip og hans nye kæreste skiltede ikke med deres forhold.
Men otte dage før mordet havde de gjort en undtagelse.
De var meget forsigtige med at lægge billeder ud på sociale medier.
Men på et tidspunkt, fortalte hun, de havde lagt et billede ud -
hvor de kyssede på en date et sted.
Jeg ved ikke, om ekskæresten så det.
Filips kæreste var stresset over -
- at ekskæresten skulle løslades.
Hun fortalte, at hun var bekymret efter et besøg hos ham.
De havde et barn sammen.
Hendes børn havde fortalt, at moren havde en ny fyr.
Han havde stillet spørgsmål til hende om, hvem den nye fyr var.
Så blev hun endnu mere bekymret.
Da politiet undersøgte, om eksen kunne have begået mordet -
så de, at han var låst inde på Karsudden på mordtidspunktet.
Politiet fortsatte med at afhøre Filips nærtstående -
- i håb om at finde andre ledetråde.
Før mordet havde Filip besøgt sine forældre.
De boede i nærheden af Östra Skolan, et par hundrede meter væk.
Han var blevet ringet op der.
Under det opkald havde han virket lidt urolig.
Vi tror, at hensigten med den kontakt var at arrangere et møde -
- ved Östra Skolan.
Den 14. maj kom Filip herover. Vi grillede vist hamburgere.
Han blev ringet op, ti minutter før han gik herfra.
Jeg spurgte, hvad det var, for det lød lidt underligt.
Han sagde, at det ikke var noget særligt. Han fik nok en sms derefter.
Noget virkede galt, da han havde fået det opkald.
Eller så var det måske, efter han fik sms'en.
Han gik igen lidt for hurtigt, i forhold til hvad han plejer.
Man plejer at få et knus. Han plejede at være mere åben.
Han var lidt kortfattet, da han gik. Og så... ja.
Og så... så vi ham ikke igen.
Kunne opringningen eller sms'et have noget med mordet at gøre?
Det var vigtigt at finde ud af, hvem Filip kommunikerede med -
- da han var hos sine forældre.
Filips ejendele, som han havde på sig, da han blev dræbt -
- tjekkede og kiggede vi på.
Mobiltelefoner er vigtige for os. De gås igennem.
Her var hans mobiltelefon jo vigtig.
Man kan ikke åbne alle telefoner. Så sender vi dem til andre steder -
for at få hjælp af andre, der kender de systemer bedre.
Men det lykkes ikke altid. Sådan var det i den her sag.
Den blev aldrig åbnet og tjekket.
Da politiet ikke kunne se, hvem han havde haft kontakt med -
prøvede de i stedet at finde informationerne -
ved at tjekke telefonmaster i nærheden af gerningsstedet.
Det første, analytikerne skulle undersøge -
var Filips samtaler hos forældrene i timerne før mordet.
Var det samtalen eller sms'en, der gjorde, at han gik over til skolen?
Før mordet skete, havde Filip telefonkontakt -
med nogle kollegaer og sin bedste ven.
Sidste indkommende opkald var fra hans bedste ven.
Derefter var der syv minutter med udelukkende datatrafik.
Vi kunne ikke sige, med hvem eller hvad han kommunikerede.
Sandsynligvis var det datakommunikationen via Wickr -
hvor han blev bedt om at møde nogen ved Östra Skolan.
Wickr er en chatapp, som krypterer meddelelser.
Så andre kan ikke læse beskederne.
De gemmes ikke på nogen servere. De slettes med det samme.
Når man så på al kommunikationen, der skete på det tidspunkt -
var der 35.000 aktiviteter på telefonnettet.
Oprindeligt var det virkelig som at lede efter en nål i en høstak.
Politiet kunne ikke spore den datatrafik, Filip havde haft -
via det krypterede chatprogram Wickr.
Politis analytikere måtte derfor stole på at finde mønstre -
i den øvrige telefontrafik fra telefonmasterne.
Efter et par dages bearbejdning identificerede vi en klynge -
af telefonnumre, der havde frekvent kontakt med hinanden.
De havde så også kontakt med andre numre.
Der blev lavet telefonkæder, kan man sige.
Vi kunne se, at A talte med B, B talte med C, C talte med A.
Vi kunne se, at kommunikationen gik rundt.
En del numre stak ud som meget aktive, især ét nummer.
Det telefonnummer tilhørte en kendt Katrineholmsprofil.
Han havde været udnævnt til Årets Katrineholmer.
Han havde været deltager i "Robinsonekspeditionen".
- Vi har ikke mange ris. - Laver du sjov?
- Det er vigtigt, Adnan. - Stop nu. Jeg lavede det her.
Adnan havde travlt med at få lavet maden, så han målte selv op.
Adnan har en kortere lunte end nogen anden, jeg har mødt.
Og han kan ikke tage fejl. Han kan bare ikke tage fejl.
Nu har vi lavet det her. Næste gang kan du måle 100 dage i træk.
Jeg ved, at Adnan havde en familie med børn.
Jeg oplevede, at han var en ydmyg familiefar til dem.
Adnan var også i det samfund, hvor han boede -
med sin familie og sine børn, fodboldtræner.
Han var en person, der ville ses og høres. Det var min oplevelse.
Den kriminalitet, som Adnan lavede, handlede mest om stoffer -
men også anden kriminalitet som afpresning.
Adnan havde mange kontakter, et stort kontaktnet blandt kriminelle.
Jeg tror, at Adnans mål var at blive en leder.
En bandeleder, en figur, som andre så op til.
Han omgav sig med lidt yngre mennesker -
som han tog under sine vinger på sin vis.
Vi fandt ingen forbindelse mellem Adnan og Filip.
Ud fra de telefonmastundersøgelser, der blev lavet -
så politiet på, hvem Adnan havde kontakt med på mordaftenen.
Pludselig dukkede nye personer op i efterforskningen.
Adnan havde kontakt med sine kammerater.
Tætte forbindelser til Aron, Erik og Freddie.
Det var interessant. Det er ikke underligt i sig selv -
men det var interessante kontakter i sagen.
En time før mordet foretog en af vores kolleger en observation.
Det var Adnan, Erik, og Freddie og en, han ikke kunne identificere -
som stod i nærheden af Adnans bopæl.
Observationen blev vigtig i sagen -
fordi den var, kort efter begivenheden fandt sted.
Da politiet tjekkede opringninger på sted og tid -
for det mistænkelige møde mellem Adnan og hans venner -
fangede yderligere et nummer analytikernes opmærksomhed.
Nummeret var til et uregistreret taletidskort, der endte på 5006.
Telefonnummeret 5006 blev brugt kortvarigt i 2017.
Det startede op på Tele 2's net engang i april -
og ophørte, ét minut efter Filip Viking blev dræbt.
Vi ved, at flere forskellige personer brugte telefonen.
Det er logisk, for det bliver sværere for politiet at fastslå -
at et vist individ bruger den på et bestemt tidspunkt.
En taletidstelefon bruges til at kontakte andre medgerningsmænd.
Oftest smider man den væk, efter forbrydelsen er begået.
Nummeret, der endte på 5006, havde meget kontakt med Adnans telefon.
Både før og lige efter hændelsen.
Den 12. maj, to dage før hændelsen, så vi på trafikoplysningerne -
at nummer 5006 kontaktede Filip Vikings telefon -
ved to lejligheder kort efter hinanden.
Filip havde der befundet sig i en bil med en kvinde.
De var på vej fra Norrköping til Katrineholm.
Da Filip havde lagt på -
fortalte han for kvinden, at Adnan havde kontaktet ham.
Filip havde været forbavset over det.
Adnan ringede næppe tit til ham.
Adnan havde bedt ham at installere en app, der hedder Wickr -
som man kunne kommunikere gennem.
I forbindelse med analysen af taletidskortet, der endte på 5006-
opdagede politiet, at Adnan ved tiden omkring forbrydelsen -
havde haft kontakt med endnu et taletidskortsnummer.
Da politiet så nærmere på det, så de, det var købt med et kreditkort -
- som var udstedt til politiet.
Spontant tænkte jeg: "Hvad fanden foregår der?"
En af dem, der er mistænkt for mord, taler med politiet?
Politiet og anklageren begyndte internt at undersøge -
hvem der ejede mobilen, som var i kontakt med Adnan.
Jeg kontaktede politiet og spurgte, hvem der ejede kontoen.
Jeg fik navnet på en person, der var kontaktperson.
Det var først der, at jeg hørte, at Adnan Mzori var politimeddeler.
Af forundersøgelsesmaterialet fremgår det -
at en mand i fyrrene i en længere periode -
- har været meddeler til politiet.
Jeg bad kontaktpersonen komme ind. Han blev afhørt og fortalte så -
om sine forbindelser med Adnan en time efter mordet via telefon.
Det så vi på opkaldslisterne.
Han havde mødtes med Adnan dagen efter for at spørge til Filips mord.
Ved samtlige tilfælde benægtede Adnan at vide noget om mordet.
Adnan havde været politimeddeler i fem år.
De fleste betjente vidste ikke, at Adnan Mzori var meddeler.
Det vidste kun en lille kreds.
Alle, der efterforskede eller arbejdede lokalt i Katrineholm -
havde ingen anelse om, at han var meddeler.
Det kom som en overraskelse, og det blev kompliceret for os -
men det påvirkede ikke vores syn på ham.
Han var mistænkt for mord. Det ændrede ikke på sagen.
For at komme videre begyndte politiet at afhøre Adnans kreds.
Der var svære omstændigheder, og politiet stødte på endnu et problem:
Meget af Adnans omgangskreds bevægede sig i kriminelle kredse.
At efterforske et mord i kriminelle kredse er særligt besværligt.
Som alle ved, findes der en tavshedskultur.
Det er svært at få oplysninger og at få folk til at komme ind til forhør.
Mange "mister" hukommelsen og vil ikke tale med politiet.
Mange i efterforskningen var fra kriminelle kredse.
Det var især stoffer og misbrug.
Jeg tænkte på, om det påvirkede vores efterforskning.
Det kolliderer med det billede, vi havde af Filip.
Filip kom fra et andet miljø.
Politiet måtte bruge analysen af telefonopkald -
og så på den kontakt, Adnan havde i forbindelse med forbrydelsen -
med en af sine bekendte, der hed Lars.
Lars var en ung fyr med lidt misbrugsproblemer.
Lars boede i Sågmon.
Han boede i en lille hytte uden for sin mors hus.
Mange mennesker kom og gik til hans hytte.
Man tog stoffer i hans hus.
Mange ting var små brikker i efterforskningen.
En brik var jo, at vi opdagede, at Adnan kontaktede Lars.
Lars havde en oplader, der skulle hentes i Sågmon.
Lars var ikke hjemme.
Lars ringede til sin mor og sagde, at nogen kom og hentede opladeren.
Vi tænkte, at "opladeren" måske var et våben.
En time før mordet blev en taxi bestilt fra nummeret 5006.
Den 14. maj ringede nogen -
og ville have en taxi til Coop på Bievägen.
Jeg kørte hen og hentede en mand, som satte sig ind ved siden af mig.
Han sagde, at vi skulle vente på en mere.
Vi sad der tre-fire minutter, så kom der en mand til.
Han satte sig ind på bagsædet.
De bad om at blive kørt tur-retur til Såmons fritidsområde.
De to var unge. Et sted mellem 17 og 35 år.
Sådan husker jeg det.
Her ser man en visualisering på kortet.
Bilen markerede koordinater -
- på turen ud til Sågmon.
Telefonnummer 5006 bevægede sig synkront med taxiens gps-position.
Meget af kommunikationen, der skete her -
var opkald til og fra Adnan Mzoris telefon.
Jeg skulle vente, mens den ene fyr tog ind og hentede noget.
Da taxien vendte tilbage til Katrineholm -
fulgte telefonen med, med samme bevægelsesmønster.
Deraf kan vi i vores analyse vise, at under taxituren -
har den her telefon sandsynligvis været i taxien.
Så skulle vi tage til Stensättersgatan.
Det ligger i nærheden af Östra Skolan.
Her satte jeg dem af. Jeg så ikke, om de havde et våben.
Men jeg har hørt fra andre og fra politiet, at de nok havde et.
Det er uhyggeligt, at jeg kan have været så tæt indblandet i et mord.
Der er jo ingen beviser på noget, men det er jo meget...
... store tilfældigheder, hvis der ikke er en forbindelse.
Politiet begyndte at aflytte Adnans telefon.
I forbindelse med en husransagelse af Lars' og hans mors bolig -
i håb om at finde mordvåbnet blev Adnan ringet op af Lars.
Det er hos mig. Min mor ringede. Ti personer ransager gården.
- Din mors sted? - Ja.
Hun sagde: "Hvad fanden har du gjort?" "Jeg har intet gjort."
- Hvornår? Er det nu? - Ja, de er her nu.
Lige efter samtalen med Lars ringede til Adnan sin kæreste.
- Hej. - Hej.
- Hvad laver du? - Ikke noget.
Gå ud. Lås døren, og gå ud.
- Skal jeg låse og gå ud? - Gå ud og slap af eller sådan noget.
Man taler ikke åbent om mord i telefonen.
Så bruger man andre medier eller mødes personligt.
- Hvorfor siger du det? - Sig ikke sådan. Hold nu op.
- Jeg skal have en forklaring. - Hold din kæft!
Jeg kan ikke sige det i telefonen! Er du dum eller hvad?
Vi lyttede til en række personer. Til sidst gav det ikke så meget.
Hvad, vi fandt frem til, var, at våbnet blev kaldt Jasmin.
- Hvor er Jasmin så? - Det ved jeg ikke.
Er hun i Stockholm? Du er sådan: "Hun er liderlig."
Hverken aflytningen eller husransagelsen gav noget resultat.
Pludselig fandt efterforskerne ud af -
at en anden enhed efterforsker et mord, Adnan er indblandet i.
Der fandt man noget, der tyder på, at der kunne være en forbindelse -
mellem Adnan og ekskæresten, der sad i Karsudden.
Adnan og ekskæresten havde en fælles bekendt, nemlig eksens mor.
Der foregik en parallel efterforskning om grov afpresning.
Eksens mor drev et firma.
Der havde Adnan fået en fod indenfor.
Et sted på vejen begyndte Adnan at afpresse moderen for penge.
Adnan fortalte om Hells Angels og Bandidos og motorcykelbander -
- der kunne skade hendes søn.
Så moderen betalte summer til Adnan.
Det blev ret store summer, og det stod på i flere år.
Ud fra hvad vi kunne se, drejede det sig om næsten 13 millioner -
- som moderen betalte.
Efter næsten to år fik moren hjælp af en ekstern konsulent.
Konsulenten så nærmere på sagen og kunne ikke se -
at der havde været direkte trusler fra Hells Angels eller Bandidos.
Han så derimod, at Adnan selv havde taget pengene.
Han kontaktede Adnan og fortalte ham -
hvordan Bandidos og Hells Angels ville se på -
at Adnan brugte deres varemærke til at afpresse nogen for penge.
I forbindelse med det ophørte afpresningen.
Politiet så igen på Adnans telefonopkald.
De fandt noget, der tydede på, at eksen til sidst fandt ud af -
hvad Adnan havde gjort og måske havde krævet en gentjeneste.
Efter mordet var Adnans telefon i kontakt med Karsudden.
Det var en kort samtale. Den var vist kun på 15 sekunder.
Vores og statsadvokatens teorier om opkaldet til Karsudden -
var naturligvis, at det var en form for rapport til ekskæresten.
Det var vores hypotese, at han fortalte, at mordet var udført.
Katrineholm og Nyköpings politi siger -
at det er den største efterforskning, de har lavet.
Hundredvis af forhør er blevet holdt, og tips er strømmet ind.
Sagen var ekstrem indviklet.
Alle involverede, der havde mange års erfaring med de slags sager -
kaldte det den sværeste sag, de havde været med til.
Der var så mange grene, der gik i forskellige retninger.
Vi fik mange oplysninger fra telefonmasterne.
Vi havde 13 personer mistænkt for flere slags forbrydelser.
Vi havde over 30 telefoner at gennemgå.
Det var en stor mængde information at bearbejde. Det var hårdt.
Men også fordi der i sagen dukkede en meddeler op -
- som vi ikke kendte til fra starten.
Politiet begyndte at anholde en lang række personer -
som man mistænkte for at være indblandet i mordet.
Deriblandt ekskæresten på Karsudden -
og de venner, Adnan havde kontakt med på mordaftenen.
I de indledende forhør med Adnan var han meget snakkesalig.
Han var kommunikativ, meget venlig og imødekommende.
Men jeg mærkede, at han var manipulerende.
Vi følte os ret tomme, da vi gik derfra.
Vi vidste ikke, hvad han havde sagt. Lidt svært at forklare.
Jeg kan ikke forklare det. Det var følelsen.
Politiet spurgte Adnan, hvor han var under forbrydelsen.
Adnan fortalte, at han havde været på benzinstationen og købt kaffe.
Han insisterede på, at vi skulle kontrollere filmene.
For at se, om Adnans alibi stemmede -
beslaglagde politiet optagelserne fra tankstationen.
På filmen kunne politiet se Adnan købe kaffe.
Jeg tænkte, at han havde gjort det køb -
fordi han ville have, at vi vidste, at han havde været der.
Den 19. juli bad Adnan om at få et nyt forhør.
Vi havde ikke bedt om at tale med ham, men det ønskede han.
Han fortalte, at han havde vigtig information til os.
Han fortalte, at han havde fået besøg på mordaftenen -
af Aron, der kom i taxa og smed pistolen på gulvet.
Adnan og hans kæreste gemte våbnet tæt på hospitalsparken.
Senere flyttede de våbnet til Sågmon.
Politiet afhørte Aron om, hvad han lavede på mordaftenen -
for at se, om hans historie stemte med Adnans.
Var Aron indblandet? Det sagde han, at han ikke var.
Han havde ikke været der. Han havde været hjemme i sin lejlighed.
Han havde været sløj, så han var ikke ude den aften.
Han var hjemme og ikke hos Adnan den aften.
Aron var en ret ung fyr.
Han passede på signalementet, som vi fik oprindeligt.
Aron fortalte, at han kendte Adnan.
Han havde været babysitter for hans børn og var blevet lidt udnyttet.
Han havde skullet løbe ærinder for Adnan.
Politiet undersøgte om det, Adnan sagde -
- om hvor våbnet var gemt, passede.
Her ser vi ejendommen, hvor Lars boede i sin hytte på sin mors grund.
Man brugte metaldetektorer og hørte, at det gav udslag.
Så begyndte man at grave.
Her kunne man se lidt af en plasticpose.
Forsigtigt fritlagde man overfladen for ikke at skade fingeraftryk.
Her har man fritlagt posen.
I posen fandt vi et våben, ammunition -
og et magasin, som ikke passede til det våben.
Våbnet mindede om vores tjenestepistol, men det er en Glock.
Våbnet blev sendt til laboratoriet, og det var mordvåbnet.
Det matchede patronhylstrene og kuglefragmenter i ofret.
Arons dna var på mordvåbnet.
Da tiltalen blev rejst, var sagen vokset til enorme proportioner.
13 sigtede med en række forskellige tiltalepunkter.
Aron var tiltalt for at have begået mordet.
Ekskæresten på Karsudden blev tiltalt for anstiftelse til mord.
Adnan blev tiltalt for flere end én forbrydelse.
Ud over tiltalen for medvirken til mord på Filip Viking -
blev han også tiltalt for afpresningen af eksens mor -
voldtægt og almenfarlig ødelæggelse.
Næsten et år efter mordet på Filip Viking -
blev retssagen indledt i Nyköpings underret.
Allerede tidligt stødte anklageren på yderligere modgang.
Under retssagen viste det sig -
at flere vidner, der havde givet os oplysninger i flere sammenhæng -
ikke kunne huske det. Man ville næppe huske.
Det, de havde sagt under forhørene, trak de nu i sig.
Selv Adnan ændrede det, han havde sagt i forhøret.
Det så man, da anklageren udspurgte Adnan -
om forholdet til den mistænkte skytte Aron.
- Du beskrev Aron som soldat. - Det passer ikke.
- En hjælper, der kan udføre ting. - Det passer ikke.
- Det passer ikke? - Det er ikke noget, jeg kender til.
Det var i forhøret den 19. juni, at du sagde sådan.
- Uden advokaten? - Det forhør, du selv bad om.
Min sindstilstand var ikke god, og I tillod et forhør uden advokat.
Nogle af de mordmistænkte mænd udpeger hinanden.
Samtlige nægter selv at være indblandet.
Det, vi påstod, da efterforskningen var færdig, var -
at ekskæresten havde anstiftet mordet.
Det var af jalousi, at han ville af med Filip Viking.
Det påstod jeg i retten, og jeg havde beviser på -
- at Filip var bange for ekskæresten.
Forbindelsen til Adnan kom fra oplysninger fra medmistænkte.
De fortalte, at der var kontakt mellem Adnan og ekskæresten.
Vi havde opkald, som jeg så som graverende.
Lige efter Adnan havde mødt sin kontaktperson efter mordet -
ringede han til Karsudden, hvor ekskæresten befandt sig.
Jeg har aldrig ringet dertil. Man skal godkendes først.
- Som i fængslet og arresten. - Det sagde du ikke i forhøret.
- Du sagde, du ringede til Karsudden. - Det passer ikke.
Den 40-årige var samlet og fokuseret under hele forhøret.
Gentagne gange påstod han at have glemt, hvad han havde sagt i forhør -
- og ændrede nu udtalelse.
Aron blev afhørt om, hvad han vidste om Adnans forhold -
til ekskæresten på Karsudden og mordet.
Hvad ved du om planlægningen om mordet på Filip Viking?
Jeg kan begynde, som jeg har sagt, at der er to tilfælde.
Et tilfælde var, da Adnan sagde, at han havde ringet til Karsudden.
Det kommer fra ham.
Han skulle have ringet til eksen og talt med ham om Filip.
- Ellers noget? - Den anden gang...
Der sad jeg ved kirken, og så kom Adnan gående.
Han sagde: "Jeg skal af med Filip."
Han tilsvinede mig fuldstændigt her i retten og også i sine forhør.
Den person har leget med mine børn.
Det er den samme, som i dag anklager mig for mord.
Adnan blev dømt for medvirken til mord, afpresning og bedrageri.
Han blev frikendt for voldtægt.
Underretten udmålte straffen til 14 års fængsel.
Aron blev dømt for mord og grov hvidvaskning og fik 18 år.
Men ekskæresten blev frikendt i underretten.
Underrettens dom blev anket, og sagen kom i landsretten -
og det førte til nye domme for både Adnan og Aron.
Adnans straf blev skærpet med ni måneder mere.
Man mente, at beviserne ikke var nok mod Aron som gerningsmand.
Man frikendte ham helt for mordanklagerne.
Landsretten mente, at vi har haft de rette konstellationer af personer -
men at man ikke præcist kan sige, hvem der har gjort hvad.
Jeg troede, vi var sikre på, hvem der trykkede på aftrækkeren.
Men jeg skal ikke afgøre det.
Landsretten sagde, at der ikke var tilstrækkeligt motiv -
og ikke tilstrækkelige beviser for, at Aron var skytten.
Det betød, at vi ikke havde en person, der holdt våbnet.
Vi har således et uopklaret mord.
Efterforskningen er stadig åben, nu mord ikke forældes.
Man kan håbe, vi engang finder ud af, hvem der holdt våbnet -
og måske hvorfor Filip skulle dræbes.
Ja, hvorfor er vel det, man primært vil vide.
Det er nok det vigtigste. Hvorfor?
Ikke hvem der gjorde det, men hvorfor. Det er det vigtigste for os.
Som det ser ud nu, lader vi ikke til at finde ud af det.
ADNAN MIZORI HÆVDER STADIG, AT HAN ER USKYLDIG DØMT -
FOR MEDHJÆLP TIL MORDET OG VIL HAVE EN NY RETSSAG.
HAN BENÆGTER OGSÅ AT HAVE VÆRET POLITIMEDDELER.